03/01/2022 | Administración LocalMunicipal
Cariño
Decreto de avocación de competencias

Vista a obra denominada RENOVACIÓN DE SERVIZOS E PAVIMENTOS DA RÚA CENTEÁS, correspondente ao PPOS+ 2018 adxudicada á empresa Excavaciones y Obras Melchor, con CIF B70336482, polo importe de 145612,38 € (IVE incluído). Vista a certificación de obra número tres (3) de data 22/12/2021, (rexistrada na Sede Electrónica Municipal o 22/12/21 co nº 202199900000807) emitida polo adxudicatario por importe de 67.731,24 €, asinada polo director da obra, Igor Vergara Otero, e co conforme do contratista. Vista a factura nº Emit 115, emitida en data 22/12/2021, polo importe de 67.731,24 euros. Vista a acta de recepción presentada e asinada na mesma data. Visto o informe desfavorable de intervención, de data 28/12/2021, por excederse do plazo total fixado para a realización do contrato (art.196,2 LCSP), tendo en conta a data de comprobación do replanteo, e que o prazo de execución é de catro meses. Por Resolución desta Alcaldía núm.282/2019 do 27/06/ 2019 acordouse a delegación na Xunta de Goberno Local da aprobación das certificacións de obra, cando a súa contía exceda os 60.000 euros. O Concello de Cariño precisa deixar aprobado o gasto, de xeito urxente, antes do 31/12/2021, sendo o órgano competente para aprobalo a Xunta de Goberno Local. Pero esta Alcaldía considera convinte avocar a competencia delegada na Xunta de Goberno Local, para evitar acudir a un expediente de recoñecemento extraxudicial de crédito, xa que existe crédito orzamentario para dita obra no exercicio corrente, e así evitar a dilación no tempo do pago da factura correspondente. Tendo en conta que no día de hoxe se celebra unha Xunta de Goberno Local extraodinaria, pero non se incluiu na orde do día o presente punto por erro, e ademáis, a celebración das sesións do órgano colexiado implican unhos tempos maiores na tramitación do expediente derivados da propia convocatoria, redacción das actas, etcétera. O artigo 43 e 44 do RD 2568/1986, de 28 de novembro, polo que se aproba o Regulamento de Organización e Funcionamento (ROF), regulan o réxime xurídico das delegacións do Alcalde na XGL, establecendo o procedemento para efectuar unha delegación, que tamén será aplicable a calquera modificación posterior do réxime de delegacións: – Será realizada por Decreto da Alcaldía. – Surtirá efectos desde o día seguinte ao da data do Decreto, salvo que na propia resolución se prevexa outra cousa. – Será publicado no Boletín Oficial da Provincia. – Darase conte ao Pleno na primeira sesión que teña lugar Considerando as facultades conferidas pola Lei 7/1985, do 2 de abril, reguladora das bases de réxime local, o RDL 781/1986, do 18 de abril, polo que se aproba o Texto refundido das disposicións legais vixentes en materia de réxime local, a Lei 5/1997, do 22 de xullo, da Administración local de Galicia, o Regulamento de organización, funcionamento e réxime xurídico das Entidades locais, aprobado por real decreto 2568/1986, do 28 de novembro, e demais disposicións legais aplicables. Pola presente, RESOLVO: PRIMEIRO: Avocar para si o coñecemento e aprobación da certificación de obra número TRES (3) de data 22/12/2021, (rexistrada na Sede Electrónica Municipal o 22/12/21 co nº 202199900000807) emitida polo adxudicatario por importe de 67.731,24 € con cargo á aplicación orzamentaria 161-61900 do orzamento municipal de 2020 prorrogado para este ano (proyecto 2018 2 PROY 27), así como aprobar e ordear o pago da factura nº Emit 115, emitida en data 22/12/21, polo importe de 67.731,24 euros., con cargo á aplicación orzamentaria 161-61900 do orzamento municipal de 2020 prorrogado para este ano (proyecto 2018 2 PROY 27). SEGUNDO: Avocar para si a aprobación da acta de recepción presentada e asinada o 22/12/2021. TERCEIRO: Esta resolución surtirá efectos desde o mesmo día da súa adopción, e será publicada no Boletín Oficial da Provincial, en cumprimento do artigo 44 do ROF. CUARTO: Dar conta da presente Resolución á Xunta de Goberno Local e ao Pleno Corporativo na vindeira sesión ordinaria que teña lugar. QUINTO: Contra o acordo de avocación non caberá recurso, aínda que poderá impugnarse no recurso que, no seu caso, se interpoña contra a resolución que finalice o procedemento administrativo obxecto de avocación. SEXTO: Dar traslado do presente acordo ó departamento de Intervención, á Tesourería municipal e ó Pleno corporativo, na primeira sesión ordinaria que se celebre Cariño, 29 de decembro de 2021. O Alcalde Asdo. José Miguel Alonso Pumar